Dit was 'n lang jaar vol uitdagings en geleenthede, maar ook vol verskonings. So sê vandag vir jou verskonings: verskoon my. Ons almal het verskillende agtergronde en gawes, maar een van die dinge wat ons almal gemeen het, is om verskonings te maak. Dit is een van die maklikste dinge om te doen. Dit is 'n eeu-oue manier van dinge doen en baie moeilik om af te leer.
Die meeste mense met wie ek praat, het drome, maar sodra ek vra hoekom werk hulle nie aan hul drome nie, dan gee hulle 'n lys verskonings. Ons is bang ons word verneder . . . Ons is bang ons kry seer . . .
En die lys het geen einde nie. Sê ek dat van ons verskonings nie geldig is nie? Nee. Wat ek wel sê, is jy kan jou ver-skonings gebruik, maar dit gaan jou nie die resultate gee waarna jy soek nie. Dit gaan nie jou omstandighede verander nie.